Torsdag indgik Dansk Håndbold Forbund en aftale med kvindelandsholdets assistenttræner Kim Jensen fra Aalborg om en forlængelse af kontrakten, så de to parter nu har papir på hinanden til og med de Olympiske Lege i London i 2012.

46-årige Kim Jensen, som bor i Aalborg, vil dermed have bestridt posten hos kvinderne i 16 år, hvor han vil have assisteret såvel Ulrik Wilbek som Brian Lyngholm samt - i to omgange - Jan Pytlick. /ritzau/